Jeg havde nu egentlig ikke tænkt mig at vade mere i det, efter jeg vandt en retssag mod dem. Men jeg bliver simpelthen nød til at fraråde al form for samarbejde med dette firma, medmindre du betaler ved levering af varen.Jeg vil prøve at gøre en meget lang historie kort.Det starter i marts 2014 med at de skulle lave en side med lidt ekstra funktioner til mit firma samt et logo, som vi var blevet enige om hvordan skulle se ud. De virkede meget troværdige i starten og det lød som om de havde styr på det.Dog oplevede jeg gang på gang undskyldninger om hvorfor de ikke havde lavet det. Jeg har heldigvis rigelig med tålmodighed og det viste sig også at være nødvendigt. Den 25/6-14 modtager jeg første gang et udkast til logo.Den 26/6-14, kommer der endelig noget på nettet, dette har jeg selvfølgelig nogle rettelser til og forventer de vil lave det. Dette sker aldrig. På dette tidspunkt har det heller ikke lykkedes dem at lave funktionerne endnu og det viser sig i sidste ende at de ikke kan.De tilbyder derfor kompensation som jeg takker pænt Ja til, men får aldrig noget at se. Nu når vi midten af november ca halvanden måned efter jeg har takket ja, Jeg kontakter derfor en advokat og vi ender så med at tage den hele vejen igennem systemet.De bliver dømt til at tilbagebetale hele beløbet plus div. sagsomkostninger. Det er nu ved snart at være 2 uger siden deres frist for tilbagebetaling udløb og jeg har stadig ikke set skyggen af noget. Det næste må vel blive inkasso eller fogedretten.Gennem hele forløbet har de været utrolig dårlige til at svare, både på mail og telefon opkald. Jeg har desuden også dokumentation på hele hændelses forløbet.